**71° nord - Norges tøffeste kjendis 2013** var den fjerde sesongen av *71° nord – Norges tøffeste kjendis*. Serien ble sendt på TVNorge mandager fra og med 18. februar til og med 29. april 2013. Seks kvinner og fem menn var med på turen, og programleder var Tom Stiansen. 

Opptakene ble gjort sommeren/høsten 2012.

Deltagere
---------

|  |  |  |  |
| --- | --- | --- | --- |
| Navn | Alder |  | Plass |
| Christer Basma | 40 | Eks Fotballspiller nå trenerutvikler | Vinner |
| Johan Remen Evensen | 27 | Tidligere skihopper | 2 |
| Iver Horrem | 36 | Profesjonell sandvolleyballspiller | 3 |
| Kristine Duvholt Havnås | 38 | Tidligere håndballspiller nå lærer | 4 |
| Andrine Flemmen | 37 | Tidligere alpinist nå personlig trener med mere | 5 |
| Stine Brun Kjeldaas | 37 | Tidligere snowboarder | 5 |
| Heidi Marie Vestrheim | 35 | Musiker og programleder | 7 |
| Elin Sogn | 41 | Skuespiller | 8 |
| Christian Ingebrigtsen | 35 | Artist | 8 |
| Gaute Ormåsen | 29 | Artist og låtskriver | 10 |
| Anette Bøe | 55 | Tidligere langrennsløper | 11 |

Etappene
--------

### Etappe 1

Brevik til høyre og gamle Brevik brua er den fremste av de to bruene.
Etter et kort besøk på Lindesnes ble deltagerne kjørt til et sted litt nord for Arendal. Der ble de delt i to lag. Iver Horrem og Christer Basma ble utpekt til lagledere. Lagene fikk i oppgave å bygge hver sin flåte for å ta seg over til en liten øy. Deretter skulle de to lagene samle seg i en ring ved hvert sitt flagg. Christer Basmas lag vant, og fikk starte 10 minutter tidligere neste dag.

Dag 2 skulle lagene padle i kajakk nordover mot Lyngør og løse oppgaver knyttet til et sjøslag med britene her i 1812. Svarte man feil måtte man padle en omvei. Noe laget til Iver gjorde begge gangene. Mens Christer sitt lag hadde begge rett og vant etappen. Premien var bad og siden frokost på Kragerø resort. Det tapende laget måtte ut i konkurranse på gamle Brevikbrua hvor de måtte balansere på en bjelke. Stine brukte lengst tid og gikk til duell hvor hun valgte Gaute til motstander. Duellen gikk ut på å legge et puslespill med armene bundet fast. Stine vant og Gaute var første som ble merket. Han må i kamp på 4 etappe.

### Etappe 2

De startet ved Atnasjøen hvor de ble delt i 2 lag. Anette og Elin ble satt til å velge og lede hvert sitt lag. De startet med å sykle inn til Breisjøseter i Alvdal Vestfjell. Hvor de så til fots tok seg til toppen av Store Sølenkletten og videre ned til Follandsvangen. Det ble en slitsom tur i tåke, sterk vind og etterhvert mørke. Laget til Elin vant og fikk overnatting og mat på Savalen fjellhotell. Mens laget til Anette måtte ut i frikortkonkurranse og duell for å få merket en deltager til. Frikortkonkurransen ble utkjempet på Flyboards mens duellen mellom Christer og Anette gikk ut på å kaste erteposer i et hull. Den duellen vant Christer og Anette var den andre som ble merket.

### Etappe 3

Jutulhogget
De ble delt inn i 2 lag. Andrine skulle være leder på det ene laget mens Stine skulle lede det andre laget. De skulle starte med å ta seg ned i og gjennom Jutulhogget og så ut av det og til Barkald hvor de krysset Glomma i zippline. Før de så syklet 2,5 mil nordover til Alvdal og Aukrustsenteret som var mål for etappen. Underveis fikk de en rekke oppgaver med spørsmål knyttet til Flåklypa Grand Prix de måtte svare på. De fikk 4 alternativer på hvert spørsmål, og svarte de feil måtte de vente 5 min. før de prøvde et nytt svar.

Laget til Stine fikk 5 min forsprang da de greide å gjette helt rett hvor nord var. Men allerede på første post ble de forbigått av laget til Andrine siden de svarte feil, mens Andrine sitt lag hadde rett på første forsøk. Og siden holdt laget til Andrine ledelsen hele veien til mål. Laget til Stine hadde få og ingen kunnskaper om filmen og svarte derfor veldig mye feil. Premien til laget til Andrine var en sterkt oppgradert leir med masse god mat og vin. Og bål og varme pledd. Men de innviterte og det tapende laget så de og fikk hygge seg.

Dagen etter var det tid for frikortkonkurranse og duell. Frikortkonkurransen gikk ut på å ta seg gjennom en løype med elektrisk gjerde rundt uten og kunne se. En fra det vinnende laget skulle lede. Det endre med at Stine ble sist og utfordret Kristine til duell. En duell hvor de fikk hver sin like store spekepølse og så skulle de skjære en og en bit. Den som skar den tyngste biten pr gang fikk 1 poeng. Og slik holdt man på til en fikk 5 poeng. Noe Stine til slutt gjorde og Kristine må da ut i duell neste uke hvor taperen sendes hjem.

### Etappe 4

Startet med at Gaute og Christian valgte hvert sitt lag. Dette skjedde ved Jonasvollen som ligger på vestsiden av Femunden. Derifra tok de båten Femund II over til andre siden. For så å begynne å gå gjennom Femundsmarka. Innover i Femundsmarka var det raskt laget til Christian med Johan som kartleser som tok teten. Mens laget til Gaute fort ble hemmet av at Heidi Marie hadde store smerter i kneet. Og ikke greide og bære oppakningen sin. Første deø av etappen gikk på fin sti innover. Men etter ca 1 mil måtte de inn i et terreng uten stier. Da de kom til Nordvika slo de leir og alle overnattet i hengekøye. Laget til Gaute som lå 5km bak måtte slå leir tidligere. Videre nordover skulle lagene padle, på Femund og i tømmerrenner og tjern frem til mål. Selv om laget til Gaute tok litt innpå på slutten vant Christians lag overlegent.

Christian sitt lag fikk overnatting og middag på Bergstaden hotell i Røros som premie for seieren. Mens laget til Gaute måtte overnatte i telt og forberede seg på kamp dagen etter. Det ble en kamp mellom Christer, Iver og Heidi Marie, hvor de skulle gjennom en hinderløype iført en slags ballong. Heidi Marie var den som brukte lengst tid og måtte så ut i kamp med Gaute, Anette og Kristine for å se hvem som var førstemann til å bli sendt hjem.

Den kampen bestod i at de skulle kaste seg ut i pendelstrikk for så å kaste en ertepose på en blink på bakken. Og den som kom lengst unna midten av blinken ble sendt hjem. Og det var Anette Bøe som tapte og dermed ble den første de sendte hjem.

### Etappe 5

Startet med at Johan og Kristine valgte vært sitt lag. Johan fikk nesten et rent guttelag. Kun Heidi Marie av jentene, resten av laget var gutter. Mens Kristine kun hadde med seg Christer av gutta. Dagens etappe gikk ut på å padle i Melfjorden og inn Nordfjorden til Nordfjordbotnen. Underveis var det lagt ut 10 poster og de måtte innom minst 5 og komme til mål på 6 timer. Det laget som hadde fått med seg flest poster innen tidsfristen vant. Hadde de likt antall poster ville laget med best tid vinne. Laget til Johan var klart raskest, men fant kun 7 av postene. Så laget til Kristine vant da de fant hele 9 poster.

Vinnerlaget fikk en bedre middag på Meyergården hotell i Mo i Rana mens det tapende laget måtte ut i frikortkonkurranse og duell. Frikortkonkurransen gikk ut på å hente flagg som hang under et nett over vannet for så å slippe seg ned i det kalde vannet. Johan var raskest og fikk frikort. Heidi Marie brukte lengst tid og valgte Gaute til duell. I duellen skulle de igjen samle flagg hengende rundt en tank. Og Heidi Marie vant overlegent. Gaute måtte reise hjem.

### Etappe 6

Dagens etappe var den tøffeste så langt i årets kjendisutgave. For første gang skulle de og være samlet i en gruppe, og de skulle ta seg over Okstindbreen. Og underveis skulle de innom en steinbu og finne ut når den stod ferdig. De skulle overnatte i telt i 1600 meters høyde. Som var breens høyeste punkt. Og lå mellom Tvillingtindan og Okstindan Og på vei ned skulle de finne en istunnell og alle måtte gå gjennom den. Og være i mål innen kl 1700. Det ble en tøff og strabasiøs tur. I snøvære og tåke, men de fant steinbua og når den var bygget og fikk overnatter. Dagen etter var været bedre og de hadde en flott tur nedover blåisen og gjennom istunnelen. Og kom i mål innen tidsfristen. Og alle fikk overnatting på Meyergården hotell i Mo i Rana og pizza som premie for at de greide oppdraget.

Neste dag var det klart for konkurranse, og denne gangen skulle to stykker sendes hjem. Først var det tre heat med tre stk i hvert heat. Hvor de først skulle ballanser bortover før de skulle løse en logisk oppgave med å plassere ringer etter hverandre i rett rekkefølge. Den som tapte sitt heat skulle så til en sluttkamp hvor kun vinneren gikk videre. Det var Elin, Christian og Iver som til slutt møttes til dyst. Hvor de skulle dra et dekk, hvor kiloene var utregnet etter kjønn og vekt på deltagerne. I tillegg måtte de gjennom Black jack hvor de fikk ekstra antall kg på etter hvor langt unna 21 de kom. Iver vant mens Elin og Christian måtte reise hjem.

### Etappe 7

I dagens etappe skulle de bestige Prekestoltinden i Sjunkhatten nasjonalpark. De startet etappen med å gå på sti inn til foten av fjellet. Hvor de slo leir for natten. Etterpå fikk de instruksjon av fjellklatrere i hvordan de skulle klatre. Dagen etter satte de igang opp fjellveggen i par to og to. De brukte lang tid opp, og også traverseringen ned igjen tok sin tid. Så det ble en hektisk tur nedover til bygda for å rekke tidsfristen kl 2000. Noe de klarte med 30 minutters margin. Og premien ble frokost på Rognan hotell. Dagen etter.

Etter fokost neste dag, var det tid for frikortkonkurranse. Her skulle de med en tønne som beskyttelse ta seg gjennom en hinderløype mens de andre skjøt med paitnballgevær på dem. De måtte og underveis hoppe opp for å få med seg 2 flagg. Den som ble truffet færrest ganger vant frikort. Og det var Johan som greide det. Mens Kristine ble truffet flest ganger og måtte ut i duell. Hun valgte Heidi Marie til duell, og den gikk ut på å balansere på en vippe og den som først deisa sin vippe ned i ballongen i enden hadde tapt. For å gjøre det vanskligere underveis puttet Tom på ekstra vekt. Det ble Heidi Marie som tapte og som måtte reise hjem.

### Etappe 8

På dagens etappe skulle deltagerne ta seg over deler av Seiland. De ble delt inn i to lag, det ene bestod av Stine, Johan og Iver. Mens det andre bestod av Andrine, Kristine og Christer. Laget til Stine skulle starte 1 time før de andre slik at man navigerte hver for seg. Til første post gikk det greit med Stine sitt lag, men på vei til post nr 2 gikk de til feil vann og tapte svært mye tid. Laget til Andrine skulle finne svar på noen spørsmål for å åpne en kode, dette fikk de hjelp til på en butikk. Da koden var åpnet måtte de vente en time før de kunne starte.

Laget til Andrine hadde litt problemer på første post og svarte feil på spørsmålet 2 ganger, (ved feil svar måtte de vente 10 minutter før de prøvde på nytt). Men til gjengjeld gikk de rett på neste post. Her skulle de ta med seg vann i sekker for å på neste post få nøkler opp av et rør. De viste ikke hvor mye røret rommet. Og hvis de ikke hadde nok måtte de tilbake for å hente mere vann. Noe som førte til at begge lag hadde med seg mye mere vann enn de trengte. Så var det 1 mil sykling før de skulle montere en kano. 

Mens laget til Stine monterte kanoen kom laget til Andrine dit og oppdaget at de hadde tatt veldig mye på laget til Stine. Så var det å padle over fjorden og til mål. Der måtte laget til Stine løse samme oppgaver for å åpne koden. Og så vente en time før de kunne gå i mål. Laget til Andrine kom inn og var i mål 9 minutter før laget til Stine. Og vinnerlaget fikk overnatting på Thon Hammerfest hotell.

Neste dag var det konkurranse for å sende hjem 2 deltagere. Alle måtte delta, første konkurranse gikk ut på å ballansere på en bjelke over vannet, mens man flyttet flagg fra den ene enden til den andre. Mens de andre sendte svære gummiballer mot personen. De tre med dårligst resultat. Færrest flagg/dårligst tid måtte så ut i ny konkurranse. Det ble Andrine, Stine og Iver. Den gikk ut på og klatre opp en taustige 30 meter over vannet og kun vinneren som ble Iver fikk være med videre mens Andrine og Stine måtte reise hjem.

### Etappe 9 Semifinale

MS «Finnmarken» 
Dagens etappe startet i Hammerfest. Tom delte de i to lag. Kristine som var eneste gjenværende jente, fikk velge hvem hun ville være på lag med. Og hun valgte Johan. Iver og Christer dannet da det andre laget. Etappen startet med at de skulle finne fire forskjellige poster rundt i byen. På hver post fikk de en del av et bilde. Når de hadde funnet alle 4 skulle de sette dem sammen og se hvor de da skulle videre. Det var bilde av en fiskebåt. Kristine og Johan kom først til båten. Det vil si, det andre laget var innom båten lenge før, men de hadde ikke lest oppgaven og hadde da ikke fått med seg at de måtte innom alle 4 postene før de gikk til båten.

Så fraktet båten dem ut til Akkarfjord på Sørøya hvor del 2 av Semifinalen begynte. Fra Akkarfjord skulle begge lagene frakte en lang trestokk som skulle brukes til flaggstang ved mål på etappen. Kristine og Johan startet drøye 6 minutter før de andre på en krevende tur gjennom til dels ulendt terreng. De ble dog forbigått svært raskt. Underveis skulle de innom 2 poster. Den første skulle de plukke med seg et flagg. Og svare på et spørsmål, og på post to skulle de plukke med seg tau til flagget og også svare på et spørsmål. Kristine og Johan måtte ha hele 5 forsøk på de to spørsmålene mens Iver og Christer greide seg med 4 forsøk. Før de kunne gå siste krongletete biten på fyrvokterveien ut til Tarhaldsnes. Og heise flaggstanga som vinnere av etappen.

Så ble de fraktet inn til Hammerfest hvor de overnattet i telt. Før de neste dag, tok Hurtigruten MS Finnmarken videre til Honningsvåg hvor det skulle være duell mellom Johan og Kristine. Den gikk ut på at de måtte stå i en tank med iskaldt vann. Mens de skulle føre 3 magneter opp en labyrint på siden av tanken. Og for å se labyrinten måtte de se i et speil. Johan var meget rask og gikk videre til finalen. Mens Kristine måtte reise hjem.

### Etappe 10 FINALE

Skarsvåg
Så var man endelig kommet til finalen i årets kjendisutgave. Den startet i sentrum av Honningsvåg, for at deltagerne ikke skulle følge etter hverandre startet de med 45 minnutters mellomrom. Iver var først ut, deretter Johan mens Christer var siste man til å starte. De skulle sykle utover, og skulle finne frem til 3 forskjellige steder. Men 1 stedet stod i en kode, og alle 3 trengte hjelp av lokalbefolkningen for å finne ut at det var Kamøyvær de skulle til. Det ble tidlig klart at Johan kjapt begynte og ta innpå Iver. 

I Kamøyvær skulle de plukke med seg klatreutstyr for senere bruk, Og fikk her beskjed om å sykle videre til verdens nordligste fiskevær som er Skarsvåg. Også dette måtte alle 3 spørre lokalbefolkningen om hjelp til å finne ut hva var. Fra Skarsvåg fikk de beskjed om å sykle litt videre til de kom til et vann, der stod et helikopter og ventet på dem for å frakte dem ut på den åpne vidda på Nordkapphalvøya.

Og der måtte de hver for seg finne på kartet hvor de var for så å navigere seg frem til første post. Ved første post tok Johan igjen Iver og var dermed 45 minutter foran Iver. De bestemte seg for å slå følge videre til post nr 2. På veien traff de Christer som dermed var 90 minutter foran Iver og 45 minutter foran Johan. Post 2 lå ute i et vann og etter en runde med stein, saks og papir ble det Iver som måtte ut og hente flagget. Før de så gikk til mål. Og der måtte Iver avslutte eventyret siden han var desidert dårligst av de 3.

Finaledagen opprant og sammen med Stian kom fjorårets vinner Didrik Solli-Tangen, han skulle være med til Nordkapp for å dele ut premien til vinneren. Finalen ble som vanlig avsluttet med en duell i et nett hengende 300 meter over havet. Og med 6 spørsmål som de måtte svare på. Ved feil svar måtte de ut til midten av nettet. Etter mye frem og tilbake for begge endte det med en ganske klar seier til Christer. Som kan kalle seg Norges tøffeste kjendis og fikk en reise til en verdi av 200.000 kr.

Etappe for etappe
-----------------

|  |  |  |  |  |
| --- | --- | --- | --- | --- |
| Etappe | Fra | Til | Sendt hjem | Merknad |
| 1 | Lindesnes | Brevik |  | Ingen ble sendt hjem men Gaute ble merket og må siden ut i kamp |
| 2 | Atnasjøen | Follandsvangen/Savalen |  | Ingen ble sendt hjem men Anette ble merket og må siden ut i kamp |
| 3 | Jutulhogget | Alvdal |  | Ingen ble sendt hjem men Kristine ble merket og må siden ut i kamp |
| 4 | Jonasvollen (Femunden) | Røros | Anette Bøe |  |
| 5 | Melfjorden | Mo i Rana | Gaute Ormåsen |  |
| 6 | Okstindbreen | Mo i Rana | Elin Sogn og Christian Ingebrigtsen |
| 7 | Sjunkhatten nasjonalpark | Rognan | Heidi Marie Vestrheim |  |
| 8 | Seiland | Hammerfest | Andrine Flemmen og Stine Brun Kjeldås |  |
| 9 | Hammerfest | Honningsvåg | Kristine Duvholt Havnås |  |
| 10 | Honningsvåg | Nordkapp |  | Iver røk ut etter del 1 av finalen. |

Eksterne lenker
---------------

* Om programmet på TVNorge.no